[{"text_idx": "#000004", "text": "\u201cGall ein pwyllgor edrych yn o\u0302l ar y flwyddyn gyntaf fywiog, amrywiol a chadarnhaol ac edrych ymlaen gyda brwdfrydedd at lwyddiant parhaus.\u201d"}, {"text_idx": "#000005", "text": "Taith fws \u2013 Byd Mary Joens"}, {"text_idx": "#000006", "text": "Fel o rhan o waith y Fenter i ymbweru a grymuso cymunedau i weithredu prosiectau er budd y Gymraeg, mae hi wedi bod yn bleser cefnogi y criw gweithgar yma yn Y Waun i sefydlu\u2019r pwyllgor, eu cynorthwyo i wneud ceisiadau grant ac i gynnig cefnogaeth i drefnu digwyddiadau. Rydym yn dymuno pob hwyl iddynt dros y flwyddyn nesa ac i\u2019r dyfodol."}, {"text_idx": "#000007", "text": "Mae\u2019r Fenter hefyd wedi bod yn brysur yn cynorthwyo grwpiau eraill dros y ddwy sir gan ymweld a sawl criw o ddysgwyr a siaradwyr Cymraeg gweithgar sy\u2019n awyddus i gymryd y camau nesaf i ffurfioli a chreu pwyllgorau fydd yn cynnig mwy o gyfleoedd i gymdeithasu yn y Gymraeg. Os ydych chi yn mynychu grw\u0302p o\u2019r fath ac yn awyddus i wybod mwy am ein gwaith o gefnogi pwyllgorau cymunedol, cysylltwch."}]